Publication: Magyar Közlöny
Issue: MK-2007-67 (Year: 2007, Number: 67)
Era: 2004-2010
Section: 1.10. A helyi önkormányzatokról szóló 1990. évi LXV. törvényt (Ötv.) kell-e alkalmazni a kisebbségi önkormányzatoknak?
Paragraph Index: 341

1.10. A helyi önkormányzatokról szóló 1990. évi LXV. törvényt (Ötv.) kell-e alkalmazni a kisebbségi önkormányzatoknak? A kisebbségi törvénymódosítás fõ célkitûzése az volt, hogy a helyi önkormányzatokra vonatkozó rendelkezések átvétele helyett önálló szabályozás alapján mûködhessenek a kisebbségi önkormányzatok. A jogalkotó ennek érdekében számos új elõírással egészítette ki a Nektv.-t. Az esetleges joghézagok áthidalását azonban azzal kívánta biztosítani, hogy az e törvényben nem szabályozott kérdésekben továbbra is lehetõvé tette a helyi önkormányzatokra vonatkozó jogszabályok megfelelõ alkalmazását. (Ilyen eset például, hogy a kisebbségi önkormányzat képviselõje – a helyi önkormányzati szabályozás átvétele miatt – nem vonhatja vissza lemondó nyilatkozatát.) 1.11. Az országos és a területi kisebbségi önkormányzat „felettese-e” a helyi (települési) kisebbségi önkormányzatnak? Nem felettese, mint ahogy a települési önkormányzatnak sem felettese a megyei közgyûlés. Az önkormányzati autonómia a helyi közösséget illeti meg – ez a kisebbségi önkormányzatokra is igaz –, tehát a települési, a területi és az országos kisebbségi önkormányzatok mellérendeltségi viszonyban vannak egymással. Ebbõl az következik, hogy sem a területi önkormányzat, sem az országos önkormányzat nem hozhat olyan határozatot a településeken mûködõ kisebbségi önkormányzatokra vonatkozóan, amelyben feladatot határozna meg számukra. 1.12. A polgármester vagy a jegyzõ ellenõrizheti-e a kisebbségi önkormányzat gazdálkodását? A települési önkormányzat és a települési kisebbségi önkormányzat egymástól függetlenül létrejött, önálló közjogi jogalanyisággal rendelkezõ testület. Egymással mellérendeltségi viszonyban állnak még akkor is, ha bizonyos fokig a kisebbségi önkormányzat a települési önkormányzat támogatására szorul. A települési önkormányzat köteles segítséget nyújtani a kisebbségi önkormányzat mûködéséhez, amely általában helyiség biztosításában, a polgármesteri hivatal irodai infrastruktúrájának (fénymásolás, telefonhasználat stb.) a rendelkezésre bocsátásában áll.48 (Természetesen ezeket a jogokat nem szabad visszaélésszerûen gyakorolni.) A két önkormányzat költségvetési szempontból ugyanakkor függõ helyzetben van egymástól, hiszen a települési önkormányzatnak az éves költségvetési rendeletébe – ami helyi jogsza- 2007/67/II. szám 48 Nektv. 27. § (1) A helyi önkormányzat a települési kisebbségi önkormányzat részére biztosítja – a helyi önkormányzat szervezeti és mûködési szabályzatában rögzített módon – a települési kisebbségi önkormányzat testületi mûködésének feltételeit. A végrehajtásról a polgármesteri hivatal gondoskodik.

Source: https://magyarkozlony.hu/hivatalos-lapok/9e5c05577bb687f2de35a44752486927140957ca/dokumentumok/c40d4842ccc8f70c437bbd73c84a4535b81048a5/letoltes